Diari Oficial de la Generalitat Valenciana


Sumari del DOGV 6466, del 23-02-2011 (2011/2035)

RESOLUCIÓ de 17 de febrer de 2011, del conseller de Solidaritat i Ciutadania, de concessió dels premis de la convocatòria realitzada mitjançant la resolució de 3 d'agost de 2010, de la huitena edició del Concurs Internacional de Fotografia de Cooperació al Desenrotllament: Objectiu Obert-Solidària 2010.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6466

Data del DOGV
:   23-02-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/2035


Data del document
:   17-02-2011

Organisme emissor
:   Conselleria de Solidaritat i Ciutadania

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 17 de febrer de 2011, del conseller de Solidaritat i Ciutadania, de concessió dels premis de la convocatòria realitzada mitjançant la resolució de 3 d'agost de 2010, de la huitena edició del Concurs Internacional de Fotografia de Cooperació al Desenrotllament: Objectiu Obert-Solidària 2010. [2011/2035]  
En data, d'1 de setembre de 2010, va ser publicada, en el Diari Oficial de la Comunitat Valenciana (DOCV núm. 6345), la Resolució de la Conselleria de Solidaritat i Ciutadania, de 3 d'agost de 2010, per la qual es regulava i convocava la huitena edició del Concurs Internacional de Fotografia de Cooperació al Desenrotllament: Objectiu Obert-Solidària 2010.   
A la present convocatòria s'han presentat un total de díhuit candidatures, setze de la modalitat ciutadana i dos de la modalitat professional.   
De conformitat amb el que establix la base setena de la convocatòria de referència, les obres que reunien els requisits van ser exposades i sotmeses a votació per part del públic visitant a l'exposició, el qual va preseleccionar les fotografies que havien de ser avaluades pel jurat de selecció, fins a un terç, en cada una de les seues modalitats.  
El jurat, de conformitat amb la base huitena, de l'annex I, de la resolució de referència, ha examinat les fotografies preseleccionades, d'acord amb els criteris de valoració establits en l'esmentada base, ha formulat el seu veredicte i proposa les candidatures que, al seu parer, posseïxen un millor nivell de percepció visual i creativa, Suposen una reflexió sobre la vida, costums i problemes dels països desfavorits, generen una actitud de respecte i tolerància cap a altres cultures, i adopten una posició compromesa i crítica cap a eixos esdeveniments.  
Fonaments jurídics  
De conformitat, amb el que preveu el Decret 198/2009, de 6 de novembre del Consell, modificat pel Decret 69/2010, de 30 d'abril, del Consell, pel qual s'establix l'estructura orgànica bàsica de la Presidència i de les conselleries de la Generalitat, així com en el Decret 91/2010, de 21 de maig, del Consell, pel qual s'aprova el Reglament Orgànic i Funcional de la Conselleria de Solidaritat i Ciutadania (DOCV núm. 6274, de 25.05.2010) desplegat per l'Orde 9/2010, de 25 de juny, de la Conselleria de Solidaritat i Ciutadania.  
En virtut d'això i a proposta motivada del jurat, en la seua reunió del 14 de febrer de 2011, resolc:  
Primer   
Concedir, a Vicente Pérez Belda, amb DNI 82346049T, el primer premi de la categoria professional, amb l'obra titulada Portes de l'esperança, i l'entrega d'un diploma acreditatiu, de conformitat amb el que establix la base novena, punt u, de la resolució de convocatòria.  
Segon  
Concedir a Anna Muñoz Sáez, DNI 01001988A, el premi de la categoria ciutadana, amb l'obra titulada, En tinc dos, i l'entrega d'un diploma acreditatiu, de conformitat amb el que establix la base novena, punt dos, de la resolució de convocatòria.  
Contra la present resolució, que posa fi a la via administrativa, es pot interposar potestativament recurs de reposició davant d'este mateix òrgan, en el termini d'un mes comptador des de l'endemà de la seua notificació, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació. Tot això de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 17 de febrer de 2011.- El conseller de Solidaritat i Ciutadania: Rafael Blasco Castany.